Legend of Kuapakaa. 83 



Ma keia olelo a ke keiki, huhu o Wahilani, a olelo aku la : "I nahea kou ike ana, 

 e na keiki hoopunipuni ?" Nolaila holo o Wahilani. 



O Ehu ka waa alua. Hoea hou he waa kaulua maikai, o Ehu ia, o ke 'Hi o Kona. 

 Ninau aku o Kuapakaa i ka makuakane: "No wai keia waa?" "No Ehu ke 'Hi o Kona." 

 Ia manawa, oli aku la no o Kuapakaa : 



O ua 'lii o makou o Kona, o Ehu, aohe alii : 



O ka hele ana aku o Keawenuiauini a noho i Kiholo, 



Iho mai o Ehu me na kiki uala, 



A haawi i ke 'lii. 



Lilo o Ehu i keiki hookama, 



Haawi o Keavvenuiaunii ia Kona nona, 



Nolaila, alii o Ehu. 



Ma keia olelo a Kuapakaa huhu loa o Ehu, a olelo aku la: "He oi oe o ke keiki 

 hoopunipuni ; i hea kou ike ana i ko makou ano?" Holo aku ia me ka huhu. 



O Huaa ka waa akolu. Hoea hou mai la he waa. Ninau o Kuapakaa i ka ma- 

 kuakane: "Owai keia waa?" "O Huaa, o ke 'Hi o Kau." Oli mai la o Kuapakaa: 



O ua 'Hi o makou o Kau, o Huaa, 

 Aohe alii, he kaukau alii no. 

 He kaka lau ilima no Kamaoa, 

 Ka wai auau no ia o ia aina, 

 A o ko laila kee no ia, 

 Ua noho au i laila a ike. 



Huhu o Huaa a holo aku la. 



O Hikinaakala ka waa aha. Hoea hou mai la he waa hou, ninau no keia ia Pakaa, 

 hai mai la no, o ke 'Hi o Puna, o Hikinaakala. Oli mai la o Kuapakaa: 



O ua 'lii o makou o Puna, o Hikinaakala, aohe alii. 

 He makakokala, lauhahala ooi ; 

 O ka ai ana ia Puna, 

 Olelo ia ai he alii, 

 Aohe alii. 



Huhu o Hikinaakala a holo aku la. 



O Kulukulua ka waa alima. Hoea hou mai la he waa, ninau no o Kuapakaa i ka 

 makuakane: "Owai keia waa?" "O Kulukulua, ke 'Hi o Hilo." OH mai la o Kuapakaa: 



